CELEX: 62022TN0182
Language: ro
Date: 2022-04-11 00:00:00
Title: Cauza T-182/22: Acțiune introdusă la 11 aprilie 2022 – Deutsche Bank și alții/BCE

27.6.2022   
            
            
               RO
            
            
               Jurnalul Oficial al Uniunii Europene
            
            
               C 244/38
            
         
      Acțiune introdusă la 11 aprilie 2022 – Deutsche Bank și alții/BCE
      (Cauza T-182/22)
      (2022/C 244/51)
      Limba de procedură: engleza
      
         Părțile
      
      
         Reclamante: Deutsche Bank AG (Frankfurt am Main, Germania), BHW Bausparkasse AG (Hameln, Germania), norisbank GmbH (Bonn, Germania) (reprezentanți: H. Berger și M. Weber, lawyers)
      
         Pârâtă: Banca Centrală Europeană
      
         Concluziile
      
      Reclamantele solicită Tribunalului:
      
                  —
               
               
                  anularea în parte a deciziei BCE din 2 februarie 2022, inclusiv a anexelor I și II la aceasta, în ceea ce privește cerințele impuse reclamantelor în temeiul punctului 1.3 din decizia menționată și
               
            
                  —
               
               
                  obligarea BCE la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantele invocă trei motive.
      
                  1.
               
               
                  Primul motiv, întemeiat pe faptul că pârâta a încălcat dreptul Uniunii prin depășirea competențelor care îi sunt conferite prin articolele 4 și 16 din Regulamentul (UE) nr. 1024/2013 al Consiliului (1) și prin încălcarea principiilor fundamentale ale dreptului Uniunii, având în vedere că nu există nicio dispoziție în dreptul Uniunii care să autorizeze punctul 1.3 din decizia atacată privind tratamentul prudențial al angajamentelor de plată irevocabile (în continuare „cerința API”), că BCE nu a efectuat o examinare individuală și corectă din punct de vedere metodologic a situației reclamantelor și că cerința API se bazează pe fapte eronate și pe mai multe erori vădite de apreciere.
               
            
                  2.
               
               
                  Al doilea motiv, întemeiat pe faptul că pârâta a încălcat principiul proporționalității prin faptul că a impus ca valoarea totală a angajamentelor de plată irevocabile să fie dedusă din fondurile proprii de nivel 1 de bază la nivel consolidat și/sau individual, fără a lua în considerare situația individuală a reclamantelor și fără a stabili o deducere adecvată având în vedere profilul de risc individual și nivelul de lichiditate ale reclamantelor și fără a ține seama în mod corespunzător de factorii de diminuare a riscului.
               
            
                  3.
               
               
                  Al treilea motiv, întemeiat pe faptul că pârâta a încălcat principiul bunei administrări și principiul securității juridice și a aplicat în mod eronat articolul 4 alineatul (1) litera (f) și articolul 16 alineatul (1) litera (c) și alineatul (2) litera (d) din Regulamentul (UE) nr. 1024/2013 al Consiliului prin impunerea cerinței API la nivel individual primei și celei de a treia reclamante. Prima și a treia reclamantă au beneficiat de derogări în conformitate cu articolul 7 alineatul (1) din Regulamentul (UE) nr. 575/2013 (2) și, prin urmare, sunt exceptate de la o cerință prudențială de capital la nivel individual.
               
            
         (1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO 2013 L 287, p. 63).
      
         (2)  Regulamentul nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (JO 2013, L 176, p. 1).